ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 20 નવેમ્બરના ભાજપ દ્વારા ઉમેદવારોની ત્રીજી યાદી બહાર પાડવામાં આવી છે. આ યાદીમાં મોરબી વિધાનસભા સીટ પરના ઉમેદવાર તરીકે કાંતિભાઈ અમૃતિયાની પસંદગી કરવામાં આવી છે. તો કાંતિભાઈ અમૃતિયા વિષે થોડુ જાણીએ. કાંતિભાઈ અમૃતિયાનો જન્મ 8 માર્ચ, 1962ના રોજ રાજકોટ જિલ્લાના મોરબી તાલુકાના જેતપુરમાં થયો હતો. તેમના પિતાનું નામ શિવલાલ અમૃતિયા છે. કાંતિભાઈ પહેલી વખત 1995ની વિધાનસભાની ચૂંટણીમાં પસંદગી પામ્યા હતા.